CELEX: C2007/269/113
Language: mt
Date: 2007-11-10 00:00:00
Title: Kawża T-352/07: Rikors ippreżentat fl- 14 ta' Settembru 2007 — Il-Kummissjoni vs Rednap

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/62
            
         Rikors ippreżentat fl-14 ta' Settembru 2007 — Il-Kummissjoni vs Rednap
   (Kawża T-352/07)
   (2007/C 269/113)
   Lingwa tal-kawża: L-Iżvediż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: D. Triantafyllou u J. Enegren, bħala aġenti)
   
      Konvenuta: Rednap (Malmö, l-Iżvezja)
   Talbiet tar-rikorrenti
   
               —
            
            
               Tordna lil-konvenuta:
               
                           —
                        
                        
                           tħallas lir-rikorrenti s-somma ta' EUR 516 329,63 (ħames mija u sittax-il elf, tlett mija u disa' u għoxrin Euro u tlieta u sittin ċenteżmu), maqsuma f'EUR 334 375,49 bħala kapital, u EUR 181 954,14 bħala interessi għad-dewmien fil-ħlas għall-perijodu mill-aħħar data tal-pagament tas-somma kapitali skond in-nota ta' debitu rilevanti, sal-31 ta' Lulju 2007 inkluża;
                        
                     
                           —
                        
                        
                           tħallas l-interessi għad-dewmien fil-ħlas mill-1 ta' Awwissu 2007 sad-data meta d-dejn jitħallas kollu, fir-rigward tad-dejn taħt il-kuntratt DE 3010 (DE) “RISE”, fl-ammont ta' EUR 72,04 (tnejn u sebgħin Euro u erba' ċenteżmi) kuljum u, fir-rigward tad-dejn taħt il-kuntratt HC 4007 (HC) “HEALTHLINE”, fl-ammont ta' EUR 37,89 (seba' u tletin Euro u disa' u tmenin ċenteżmu) kuljum;
                        
                     
         
               —
            
            
               tordna lil Rednap tbati l-ispejjeż.
            
         Motivi u argumenti prinċipali
   F'din il-kawża, li hija bbażata fuq klawżola ta' arbitraġġ, ir-rikorrenti ssostni li l-konvenuta hija obbligata tħallas lura pagament żejjed magħmul mill-Kummissjoni b'konnessjoni mat-twettiq tal-kuntratti Nru DE 3010 (DE) “RISE” u Nru HC 4007 (HC) “HEALTHLINE” dwar il-proġett ta' l-informatika li fih il-Kummissjoni kienet involuta mal-konvenuta li aġixxiet bħala membru ta' konsorzju.
   Wara l-awditjar tal-kontabbiltà tal-konvenuta għall-kuntratti, il-Kummissjoni kkonkludiet li l-konvenuta ma kienitx użat l-ammont kollu li kien tħallas għall-implementazzjoni tal-proġett. Ir-rikorrenti kemm-il darba talbet ir-rifużjoni ta' l-ammont dovut li wassal għal din il-kawża.